Kaļķugravas dzirnavezers

Kaļķugravas dzirnavezers atrodas Siguldas novada Allažu pagastā. Ezera izcelsme ir mākslīga un saistāma ar dzirnavu izveidošanu Kaļķugravā, kur satek vairāku avotu sakopojums, ko sauc par Mežmuižas avotiem. No dzirnavezera iztek Barģupe (Dzirnavupe), kas tek uz Egļupi. Ezers ir ar caurteces režīmu un tā ūdeņi ietilpst Gaujas lielbaseinā.

Ezers atrodas Mežmuižas avotu dabas liegumā, kas izveidots 1977. gadā un ietilpst Eiropas nozīmes dabas liegumu sistēmā Natura 2000.

Senāk ūdens no dīķa dambja pa ūdens tiltu tecēja pāri ceļam uz Kaļķugravas dzirnavu ūdenratu. Dzirnavu ēka ir celta no šūnakmens, tajā dzīvojis tēlnieka Teodora Zaļkalna tēva brālis. Pats tēlnieks tur bijis biežs viesis. Dzirnavu dīķa gultne ir zaļganzilā krāsā.

 Skatīt arī 
 Mežmuižas avoti

 Atsauces 

 Ārējās saites 
 www.ezeri.lv

Kategorija:Siguldas novada ezeri
Kategorija:Latvijas dzirnavezeri
Kategorija:Allažu pagasts